ኣብ ትምህርቶም ጸብለልታ ንዘርኣዩ ተመረቕቲ፡ እንታይ ተዋሂቡ?
ካፕተን ገብረብርሃን ኣስዒቡ፡ ነቲ ስልጠና ንምዕዋት ዝተፈላለዩ ኣካላት ንዝገበርዎ ኣበርክቶ ብምምስጋን፡ እቲ ናይ ስልጠና መደባት ንኽድንፍዕን ንኽምዕብልን ኣብ ዝካየድ ጻዕሪ ምድግጋፎም ከምዝቕጽል ዘለዎ ጽኑዕ እምነት ገሊጹ።

“ፍልጠት ምቕሳም ሓደ ደረጃ፡ ናብ ተግባር ምስግጋሩ ድማ ካልእን ዝዓበየን መድረኽ’ዩ” ዝበለ ኣብ መኮነን ጥዕና ሚኒስትሪ ምክልኻል ሓላፊ ኣገልግሎት ጥዕና ኮሎኔል የማነ ጸጋይ ብወገኑ፡ ሞያ ሕክምና ጥንቁቕ፡ ግዱስን ግዜኻ ንሕሙም ዝወፈኻን ክትከውን ዝሓትት ናይ ሕልና ሞያ ከምዝኾነ ብምሕባር፡ ተመረቕቲ ነዚ ተገንዚቦም ሞያኦም ዝሓቶም ንምትግባርን ምስ ግዜ ንምምዕባሉን ትጽቢት ከምዝግበረሎም ኣዘኻኺሩ።

ኣብ መወዳእታ፡ ኣብ ትምህርቶም ጸብለልታ ንዘርኣዩ ተመረቕቲ፡ መተባብዒ ሽልማት ተዋሂቡ።

ቤት-ትምህርቲ ወተሃደራዊ ሆስፒታል ‘ግላስ’፡ ኣብ ወርሒ ለካቲት 2013 ስርሓ ከም ዝጀመረት፡ ሰነዳታ የመልክት።
መተባብዒ ሽልማት